《金陵漫兴四首 其二》
清代·沈磐

元老宜参帷幄筹，谁令分阃镇扬州？庙堂决胜全无策，宰相临扬岂自由。

百战馀生终殉国，九原遗恨在同舟。至今呜咽邗沟水，遍绕芜城哭未休。

作者简介：字石均，江南吴县人。诸生。○家石均家灵岩山下，名未甚著。杨维斗先生会文二株园，取冠众人，揭案珠明寺前，时学使者适岁试，亦取第一，目其文为一郡之冠。自是四方人士争欲识石均矣。表此轶事，见前辈持衡之当，能使人引重云。○七言近体如狮子搏象，必用全力，不求工于一字一句之间，西堂尤太史目为大家。